Samherji greiðir hundruð milljóna í mútur til að fá kvóta í Namibíu Gögn sýna hvernig Samherji greiddi skipulega hundruð milljóna króna í mútur til stjórnmálamanna og tengdra aðila í Namibíu , til að fá kvóta sem lagði grunn að stórum hluta hagnaði félagsins undanfarin ár . Hagnaðurinn og mútugreiðslurnar runnu í gegnum net skattaskjóla . Á heimili tengdasonarinsÞorsteinn Már Baldvinsson , forstjóri Samherja , og Bernhard Esau , sjávarútvegsráðherra Namibíu , hafa hist tvisvar . Í annað skiptið var á heimili Tamson „ Fitty “ Hatuikulipi . Félög í eigu Samherja hafa frá árinu 2012 greitt mörg hundruð milljónir króna í mútur til einstaklinga sem eru tengdir sjávarútvegsráðherra Namibíu , Bernhard Esau , til að tryggja fyrirtækinu aðgang að fiskveiðikvóta í landinu . Í gögnum sem Stundin hefur undir höndum um útgerð Samherja í Namibíu koma fram stórfelldar greiðslur , á annan milljarð króna , til aðila sem taka ákvarðanir um sjávarútvegsmál fyrir hönd namibíska ríkisins . Stundin hefur unnið úr gögnunum í samstarfi við Wikileaks , fréttaskýringaþáttinn Kveik í Ríkissjónvarpinu og katörsku sjónvarpsstöðina Al Jazeera . Auk þess að greiða mútur hefur Samherji komið á fót vef aflandsfyrirtækja þar félagið stundar fjármagnsflutninga með litlu gagnsæi og óljósum skattgreiðslum , en Stundin fjallar um aflandsfléttu Samherja í annarri grein . Einn af mönnunum sem þegið hafa greiðslurnar frá Samherja er James Hatuikulipi , stjórnarformaður ríkisfyrirtækis sem heitir Fishcor sem meðal annars úthlutar kvóta til útgerðarfélaga í landinu . Annar sem fengið hefur fengið greitt er frændi James og tengdasonur sjávarútvegsráðherrans , Tamson „ Fitty “ Hatuikulipi . Þriðji maðurinn er núverandi dómsmálaráðherra Namibíu , Sacky Shangala , sem er einn af höfuðpaurunum í skipulagningu viðskiptanna en hann var meðal annars eigandi að einu fyrirtæki sem fékk greitt frá Samherja . Sá fjórði er svo Mike Nghipunya , forstjóri ríkisfyrirtækisins Fishcor , sem Jóhannes segir að hafi fengið greiðslur frá Samherja í gegnum milliliði . Stofnun í Namibíu sem rannsakar spillingu , ACC ( Anti Corruption Committee ) , er nú með málið inni á borði hjá sér til rannsóknar en mútugreiðslur til ráða - og stjórnmálamanna eru ólöglegar þar í landi rétt eins og á Íslandi . Efhahagsbrotadeild lögreglunnar í Namibíu er einnig að rannsaka málið . Þá eru angar málsins til skoðunar í fleiri löndum , meðal annars hjá efnahagsbrotadeildinni í Noregi , Ökokrim , þar sem grunur um peningaþvætti innan samstæðu Samherja er til athugunar , og einnig á Íslandi þar sem embætti héraðssaskóknara hefur fengið upplýsingar um málin . Samherji er langstærsta útgerðarfélag Íslands þegar tekið er tillit til innlendrar og erlendrar starfsemi og er með 110 milljarða króna í eigið fé - eignir mínus skuldir . Útgerðarfélagið hefur hagnast um 112 milljarða króna á milli áranna 2011 og 2019 og hefur Þorsteinn Már Baldvinsson , forstjóri félagsins , meðal annars byggt upp eignarhaldsfélag í kringum hlutabréfaeign sína í Samherja sem á 48 milljarða króna eignir og skuldar ekkert . Hluta þessa mikla hagnaðar má rekja til starfsemi Samherja í Afríku . Áður en Samherji hóf veiðar í Namibíu árið 2012 stundaði félagið veiðar við Máritaníu og Marokkó frá árinu 2007 í gegnum Kötlu Seafood á Kanaríeyjum . Samherji hagnaðist verulega á þessum veiðum en um 1/3 hluta tekna Samherja mátti rekja til þeirra . Útgerð Samherja í Namibíu er minni en ætla má að um 10 prósent árstekna Samherjasamstæðunnar , tekna sem verið hafa á milli 70 og 90 milljarðar króna einstaka ár , hafi komið frá henni eða fleiri milljarðar króna á hverju ári . Þó fjölmiðlar hafi margoft í gegnum tíðina fjallað um aflandsviðskipti Samherja á Kýpur þá hafa hafa skattaskjólin á Marshall-eyjum og Máritíus sem gögnin sýna fram á að Samherji notar í viðskiptum sínum hingað til ekki komið fram í umræðunni um útgerðarfyritækið . Enn síður hefur sú staðreynd komið fram að Samherji greiðir mútur til að fá aðgang að kvótum í Afríku , meðal annars með greiðslum til Dubaí í Sameinuðu arabísku furstadæmunum frá félagi sínu á Kýpur , Esju Seafood , sem kalla má miðpunkt alþjóðlegrar starfsemi akureyska útgerðarfélagsins . LykilmennirnirSacky Shangala , dómsmálaráðherra Namibíu , Tamson Hakuikulipi , tengdasonur sjávarútvegsráðherra , og James Hakuikulipi , stjórnarformaður ríkisfyrirtækisins Fishcor , hafa komið nokkrum sinnum til Íslands í boði Samherja . Þeir sjást hér í snjósleðaferð í Eyjafirði á vegum Samherja . Samherji hefur meðal annars greitt rúmlega 4 milljónir dollara , nærri hálfan milljarð króna , til fyrirtækis í Dubaí , Tundavala Investment Limited , sem er í eigu stjórnarformanns ríkisfyriritækisins Fishcor í Namibíu , á árunum 2014 til 2019 til að liðka fyrir aðgengi fyrirtækis Samherja í Namibíu að fiskveiðikvóta í landinu og í Angóla . Þetta er áðurnefndur James Hatuikulipi og er hann náfrændi tengdasonar Bernhard Esau sjávarútvegsráðherra , Fitty Tamson Hatuikulipi . Eiginkona Fitty og dóttir Esau sjávarútvegsráðherra heitir Ndapandula . Greiðslurnar fara meðal annars í gegnum Esju Seafood Limited , eignarhaldsfélag og fisksölufyrirtækis Samherja á Kýpur , og Noa Pelagic Limited , annars Samherjafélags á Kýpur . Þá eru greiðslur frá félögum Samherja til félaga þessara einstaklinga í Namibíu upp á meira en hálfan milljarð króna til viðbótar . Mútur frá byrjunJóhannes Stefánsson segir að Samherji hafi greitt mútur fyrir fyrsta kvótann sem útgerðarfélagið komst yfiir í Namibíu . Greiðslurnar eru kallaðar „ ráðgjafagreiðslur “ hjá Samherja en fyrrverandi framkvæmdastjóri Samherja í Namibíu á árunum 2012 til 2016 , Jóhannes Stefánsson , segir að um mútugreiðslur sé að ræða en í sambærilegum spillingarmálum þar sem mútur koma við sögu er algengt að greiðslurnar séu kallaðar öðrum nöfnum . Félög Samherja greiddu 680 milljónir króna í mútur eftir að Jóhannes hætti Samherji hefur síðastliðinn mánuð ítrekað haldið því fram að Jóhannes Stefánsson hafi einn borið ábyrgð á mútugreiðslum félagsins í Namibíu . Óútskýrt er hvernig Jóhannes á að hafa getað tekið þessar ákvarðanir einn og gengið frá mútunum út úr félögum Samherja , bæði meðan hann starfaði þar og eins eftir að hann hætti , sem millistjórnandi í Samherjasamstæðunni .